钦定古今图书集成/理学汇编/经籍典/第089卷 > 《与董生言易辩》刘禹锡
## 钦定古今图书集成/理学汇编/经籍典/第089卷 > 《与董生言易辩》刘禹锡

“《干》之爻皆九而坤六，何也？”世之儒者皆曰：“吾闻诸孔
颖达云：‘阳尊得兼乎阴，阴不得兼乎阳也’。”他日与董
生言及《易》，生曰：“吾闻诸毕中和云，举老而称也。”因举

生九六之义，信与理会，为不诬矣。”又于《左传》二书参
焉，若合形影。而世人往往攘臂于其间曰：“生之名孰
与颖达著耶？而才孰与元凯贤耶？”历载旷日，未尝有
闻人用是说者。虽余愤然用口舌争特貌，从者十一
二人焉。余独悲而志之，以俟夫后觉。